Guia de sol·licitud de coproducció EBA

Aquesta guia està dissenyada per oferir més informació sobre la convocatòria oberta per a les coproduccions Europe Beyond Access.

* Secció 1. Informació sobre Europe Beyond Access (EBA)
* Secció 2. Preguntes freqüents
* Secció 3. Guia de les preguntes formulades en el formulari de sol·licitud.
1. Sobre Europe Beyond Access

Europe Beyond Access és el projecte transnacional més gran del món que dóna suport a artistes sords/es o amb diversitat funcional per trencar els sostres de vidre de la dansa i el teatre contemporanis i esdevenir els i les propers líders artístics d'Europa.

EBA està dirigida per un grup de deu organitzacions europees de dansa i arts escèniques:

* Skånes Dansteater (Suècia)
* Holland Dance Festival (Països Baixos)
* Onassis Stegi (Grècia)
* Oriente Occidente (Itàlia)
* Kampnagel - Internationales Zentrum für schönere Künste (Alemanya)
* CODA Oslo International Dance Festival (Noruega)
* Centrum Kultury ZAMEK (Polònia)
* Project Arts Centre (Irlanda)
* Mercat de les Flors (Espanya)
* Culturgest - Fundação CGD (Portugal).

Podeu obtenir més informació sobre el projecte i les entitats sòcies visitant: [www.EuropeBeyondAccess.com](http://www.europebeyondaccess.com)

1. Preguntes freqüents

**Sóc un/a artista independent que fa treballs en solitari i no tinc cap productor/a ni suport de producció? Encara puc sol·licitar?**

Sí.

Si no teniu un/a productor/a permanent o suport de producció, encara podeu sol·licitar-lo. Haureu d'incloure els costos de contractació d'un/a productor/a i suport de producció en el vostre pressupost estimat. El projecte EBA ofereix una aportació econòmica, però no serem els productors del vostre treball. És possible que puguem ajudar amb altres suports, com ara un espai d'assaig. Això es pot discutir durant el segon pas de l'aplicació.

**Sóc ballarí/ina en una companyia i mai no he treballat com a artista principal, però vull presentar-me, sóc elegible?**

No.

Les coproduccions EBA s'adapten més als i les artistes que tenen experiència en la realització d'obres, en un context local, nacional o internacional. Els labs o residències EBA poden ser més adequats per a aquest punt de la teva carrera.

**Tinc més d'una idea. Puc fer més d'una sol·licitud?**

No.

Esperem un gran nombre de sol·licituds per a les Coproduccions, i per això limitem les sol·licituds a només una per artista/companyia.

**Quines coses he de planificar en el meu projecte? Què he d'incloure com a cost total del projecte?**

A la Carta d'Interès, hauríeu de fer un pressupost estimat del total d'ingressos i despeses associats al període de producció i actuacions. En aquesta fase, no cal que sigui una llista exacta o exhaustiva. És només per donar-nos una indicació de l'escala i la viabilitat del vostre projecte i ajudar-nos a considerar i fer coincidir els recursos i interessos dels possibles socis amb el vostre projecte.

Si la vostra aplicació és preseleccionada i arribeu al pas 2, el vostre pressupost de producció s'examinarà amb més detall amb vosaltres. Haureu d'incloure-ho a la sol·licitud final.

Com a coproductors, els socis rellevants hauran de presentar el treball a les seves sales, festivals o programes. Pagaran una tarifa separada per això, però la tarifa es negociarà durant el pas 2, ja que ha de ser assequible per als socis que desitgen presentar-ho.

Els socis tenen pressupostos de viatge i allotjament separats per a la vostra presentació als seus llocs i festivals.

Tingueu en compte que una coproducció EBA no garanteix més possibilitats de presentació més enllà de les presentacions inicials.

**Ja tinc coproductors i una mica de finançament del meu finançador nacional, puc presentar la sol·licitud igualment?**

Sí.

A la Carta d'Interès, si us plau, incloeu el suport ja assegurat i les condicions que s'hi adjuntin. Podeu utilitzar-ho com a contribució a un projecte que tingui altres coproductors i altres finançaments.

**Necessitaré més finançament per dur a terme el meu projecte, però encara no he fet una sol·licitud al meu finançador nacional. Puc presentar la sol·licitud igualment?**

Sí.

A la Carta d'Interès, ens has d'indicar que sol·licitaràs fons addicionals. Ens hauríeu de dir si prèviament heu estat finançats pel finançador nacional, ja que això ens ajuda a jutjar la probabilitat que tingueu èxit.

**Vull col·laborar amb altres artistes, com pago els seus honoraris?**

Els honoraris de tots els i les artistes amb els i les quals treballareu s'han d'incloure en el vostre pressupost total.
El vostre pressupost hauria d'assumir un pagament just i legal en el vostre context local. També t’hauràs de pagar justament.
Hauríeu d’incloure al pressupost els impostos que es deguin a les persones amb les quals treballeu.
En la següent fase de sol·licitud, haureu de mostrar com heu calculat els imports per les persones participants.

**Els meus col·laboradors i jo tenim requisits d'accés addicionals, com els pago?**

El vostre pressupost total hauria d'incloure els costos d'accés necessaris per l'equip en el desenvolupament i la creació del vostre treball. Per exemple, si necessiteu intèrprets de llengua de signes durant el vostre període d'assaig i gira, hauríeu d'incloure aquests costos en el total.

**Si la meva sol·licitud no té èxit, em fareu un retorn?**

Esperem un nombre elevat de Cartes d'Interès (pas 1). És poc probable que puguem oferir comentaris individuals per a projectes que no estan preseleccionats. Tanmateix, és possible que puguem recopilar comentaris de context general que es compartiran amb tots els i les sol·licitants del primer pas.

Si estàs preseleccionat/da per al pas 2 però no seleccionat/da per a una coproducció, et donarem comentaris individuals. També podem oferir-te assessorament sobre maneres alternatives de finançar el teu projecte.

**Què faig si tinc una pregunta sense resposta aquí?**
Podeu enviar preguntes de dues maneres. Les preguntes s'han de presentar abans del 3 d'abril de 2024.

* Podeu assistir al seminari web d'informació per a sol·licitants a la 15h - 16:30 CEST (14h - 15:30 BST) el 4 d'abril <https://zoom.us/webinar/register/WN_QmeCptPxSBeOSGGpenTjSQ>

Aquí pots fer la teva pregunta en directe o al xat.
Intentarem respondre les preguntes immediatament, però és possible que haguem de marxar i considerar la vostra pregunta.

* Ens pots escriure un correu electrònic a info@europebeyondaccess.com

Per a preguntes enviades per correu electrònic i per a preguntes més complexes del seminari web, ens prendrem temps per considerar-les. Publicarem les respostes a totes les preguntes al web de l'EBA el 28 d'abril.

1. Guia de les preguntes formulades en el formulari de sol·licitud.

**P1. Presenta’t (a tu o al teu grup/companyia), com a artista o entitat creativa. Proporciona informació sobre els teus treballs anteriors, experiències i assoliments. Inclou un enllaç a una pàgina web, blog, programa, o qualsevol mitjà que mostri els teus projectes anteriors.**Si respons a aquesta pregunta utilitzant un vídeo o un àudio, introdueix igualment aquí un o dos enllaços.
(Límit: 300 paraules o un vídeo/gravació d'àudio de 2 minuts)

• Aquí volem saber quina experiència tens fent obres.
• Utilitzarem aquesta informació per conèixer artistes i companyies que encara no coneixem.
• També utilitzarem aquesta informació per saber si tens l'experiència rellevant per liderar el projecte que proposes.
• Volem que incloguis informació sobre tu com a artista (o artistes) principal, per exemple, la teva biografia. Però també hauríeu d'incloure aquí informació sobre la companyia si feu una sol·licitud amb una companyia.
• Si us proposeu liderar el projecte de manera col·laborativa amb altres, digueu-nos-ho aquí.
• Expliqueu-nos quant de temps porteu treballant i expliqueu-nos els tipus de treballs que heu fet en el passat.
• Heu d'incloure un o dos enllaços a una pàgina web, fulletó, vídeo o fitxer d'àudio que ens mostri el treball anterior que heu realitzat. Acceptarem un màxim de dos enllaços. Assegureu-vos d'incloure les contrasenyes necessàries per accedir al vídeo.

**P2. Descriu el concepte creatiu o idea creativa pel qual sol·licites suport.**(Límit: 300 paraules o un vídeo/gravació d'àudio de 2 minuts)

• Aquí volem que ens engresquis amb el teu projecte
• Parla'ns de la teva idea creativa
• Volem saber quin serà el projecte
• Què us inspira i les idees que hi han al darrere
• Per què voleu que això funcioni ara i per què és important per a vosaltres
• Com assegurareu que el vostre projecte sigui de la màxima qualitat artística

**P3. Explica el teu enfocament, la metodologia o el procés creatiu proposat per fer realitat aquesta idea. Com tens intenció de portar a terme el teu projecte?**(Límit: 300 paraules o un vídeo/gravació d'àudio de 2 minuts)

• Volem conèixer el vostre procés, enfocament, mètodes o maneres de treballar.
• Aquí podeu descriure els vostres mètodes de treball existents, però també els nous que us agradaria utilitzar durant aquesta producció.

**P4. Detalla com et veus presentant el resultat públic del teu projecte. Parla’ns del format, de la escenografia o d’altres aspectes específics rellevants per aquesta presentació.**(Límit: 150 paraules o un vídeo/gravació d'àudio de 1 minut)

• Ens interessa la manera com es vol transmetre, plasmar o presentar el contingut del projecte.
• Pot ser una actuació de dansa en un teatre d'estudi/caixa negra, però també podria tenir una altra forma: per exemple, una exposició fotogràfica del treball de ballarins, una pel·lícula de dansa, una conferència de performance, un procés de treball comunitari, un lloc específic/ treball emplaçat, una experiència immersiva, instal·lació basada en àudio, intervenció artística en un espai públic, etc
• Ajuda'ns a entendre què experimentarà el nostre públic

**P5. Esbossa la implicació d'altres artistes i col·laboradors/es, com ara ballarins/ines, cineastes, compositors/es o dissenyadors/es, en el teu projecte. Amb quants/es col·laboradors/es tens la intenció de treballar-hi i quins papers jugaran?**(Límit: 300 paraules o un vídeo/gravació d'àudio de 2 minuts)

• Aquí volem saber qui formarà part de l'equip que farà el treball?
• Explica'ns els rols necessaris en el projecte
• Treballareu amb ballarins/es, quants/es? Col·laboraràs amb un/a videògraf/a o un/a fotògraf/a per exemple? Si encara no coneixeu les respostes a totes aquestes preguntes, està tot bé. Només són preguntes de suport
• Ajuda'ns a entendre l'equip que formaràs per fer realitat el teu projecte
• Si estàs planejant un projecte que et tregui de la teva pràctica habitual com a líder artístic, explica'ns aquí com et donarà suport el teu equip en la teva nova funció. Per exemple, si estàs fent una feina molt més gran que la que has fet abans, hi ha algú del teu equip a qui puguis demanar consell durant el projecte? Podríeu incloure un paper per a un/a dramaturg/a o mentor/a experimentat?
• Si coneixeu les persones amb qui voleu treballar, digueu-nos qui són aquí. Han acceptat formar part del projecte si estàs seleccionat/ada, o són persones a qui t'agradaria preguntar?
• Si no saps amb qui vols treballar, digues com penses muntar l'equip.

**P6. Descriu com es durà a terme el projecte. Ja tens un/a productor/a, coproductor o suport de producció per tal de poder-lo tirar endavant? O necessites suport en aquest sentit?**(Límit: 150 paraules o un vídeo/gravació d'àudio de 1 minut)

• Volem sentir-nos segurs/es que el vostre projecte es lliurarà a temps i dins del pressupost acordat.
• Volem saber més sobre com penseu produir el vostre treball i què necessiteu. Si ja teniu un/a productor/a o suport de producció, parleu-nos-ho aquí.
• Si encara no disposeu d'un/a productor/a o d'un suport de producció, expliqueu-nos-ho aquí i com podeu trobar algú que us ajudi.
• Necessites suport per trobar alguna persona que porti les tasques d'administració durant tota la col·laboració (això s'ha d'incloure al pressupost)? Si el teu projecte és seleccionat, és possible que puguem connectar o recomanar alguns/es productors/es de les nostres xarxes o ajudar-vos a trobar-ne un/a.

**P7. Indica el nivell de contribució financera que tindria EBA per al teu projecte.**

**a) De 15.000 a 25.000 €**

**b) De 25.000 a 35.000 €**

**c) De 35.000 a 40.000 €**

• El suport a la coproducció de l'EBA pot finançar part o la totalitat dels costos del vostre projecte.
• Aquesta xifra hauria de ser l'import total necessari com a coproducció EBA per fer l'obra.
• Els projectes que cerquin entre 15.000 i 25.000 euros necessitaran el suport i l'interès d'almenys 2 socis. Els projectes que cerquin entre 25.000 i 35.000 euros necessitaran el suport i l'interès d'almenys 3 socis.
Els projectes que cerquin entre 35.000 i 40.000 euros necessitaran el suport i l'interès d'almenys 4 socis.
• Per tant, la competència és més gran per a les quantitats més grans.
• Reconeixem que les aportacions de coproducció no són grans en alguns contextos geogràfics. Per exemple, a Noruega o Suècia només serà possible donar suport a projectes petits si EBA paga la totalitat dels costos de producció. Tanmateix, en altres països el suport ofert permetrà projectes més ambiciosos.

**P8. Quin seria el pressupost provisional del projecte (ingressos i despeses totals)? Inclou sisplau qualsevol ingrés assegurat o fonts de finançament previstes.**(Límit: 150 paraules o un vídeo/gravació d'àudio de 1 minut)

• Aquí ens agradaria obtenir una indicació de l'escala del vostre projecte
• Els costos que podríeu incloure (però no es limiten a) són els vostres honoraris, els dels i de les vostres col·laboradors/es, el lloguer del local d'assaig, qualsevol allotjament i desplaçament (per al període d'assaig i producció), honoraris per a mentors/es o ull extern, materials i qualsevol necessitat d'accés per l’equip.
• Per exemple, si voleu treballar amb un/a ballarí/ina d'un altre país, heu d'incloure dins del pressupost les despeses de viatge, allotjament i manutenció dels assajos. O si esteu treballant amb un/a cineasta i necessiteu llogar equipament, aquest s'ha d'incloure en el total.
• Els socis disposen d’un pressupost separat per a mesures d’accés del públic, per exemple, per pagar la interpretació en llengua de signes o els subtítols.

**P9. Si es necessiten fons addicionals per al teu projecte, quina és la teva idea per a aconseguir-los? Ja tens el compromís d’algun altre coproductor, o tens intenció de demanar-ho a organismes de finançament nacionals o altres fonts de suport?**(Límit: 150 paraules o un vídeo/gravació d'àudio de 1 minut)

• És possible que vulgueu crear un treball més gran i ambiciós que necessiti més suport que l’aportació EBA. Volem escoltar els vostres plans per recaptar aquest finançament.
• També ens agradaria saber sobre qualsevol experiència prèvia de captació de fons que tingueu.
• Aquest és també el lloc on podeu escriure amb els vostres propis fons (si en teniu) que voleu utilitzar per finançar el projecte.
• No cal disposar de finançament addicional (més enllà de l'aportació EBA).